als_Latn dik_Latn sna_Latn
Institucionet e administratës shtetërore, në rastet e projekteve që i përkasin fushës së teknologjisë së informacionit dhe komunikimit, duhet të marrin aprovimin e Agjencisë Kombëtare të Shoqërisë së Informacionit për:
i. Specifikimet teknike të prokurimeve, të realizuara me fonde të buxhetit të shtetit, hua dhe/ose grante të dhëna nga donatorë;
ii. Procedurat që kanë lidhje me pojektpropozime/projekte të ndryshme, dhurata apo ndihma materiale.
në përputhje me VKM Nr.248, datë 27.04.2007, e ndryshuar dhe Udhëzimit nr. 2 datë 2.9.2013 i Ministrit për ITIK "Për standardizimin e hartimit të Termave të Referencës për projektet TIK në administratën publike", përpara se të vazhdojnë me procedurat e prokurimit.
Në varësi të projektit, nëse është ndërtim sistemi, mirëmbajtje apo blerje pajisjesh, pranë AKSHI-t duhet dërguar zyrtarisht një ndër formatet e dokumentave të mëposhtme:
1. Dokumenti i projektit (termat e referencës) ku pershkruhen proçeset përkatëse, shoqëruar dhe me specifikimet teknike të sistemit që do të ndërtohet.
2. Mirëmbajtje për projektet TIK, hardware dhe software
3. Kërkesë për blerjen e pajisjeve hardware TIK dhe Specifikimet Teknike Standarde për vitin kalendarik.
1. Dokumenti i projektit (1, 2 ose 3 listuar më sipër) dërgohet pranë AKSHI-t në formë shkresore.
2. Dokumenti i projektit (1, 2 ose 3 listuar më sipër) shqyrtohet nga stafi përkatës.
3. Komunikohet me institucionin në rast të komenteve apo sugjerimeve të mundshme që mund të ketë AKSHI, me email ose me shkresë;
4. Pasi reflektohen të gjitha komentet dhe sugjerimet e AKSHI-t të bazuara në legjislacionin përkatës dhe ridërgohet dokumenti në formë shkresore nga institucioni që kërkon miratimin, AKSHI miraton projektin duke kthyer përgjigje zyrtare në formë shkresore.
Koha e kthimit të përgjigjes nga AKSHI varion nga 1 ditë pune në 20 ditë pune, në varësi të projektit për t'u miratuar.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn